Cênosid

Cênosid, gorey tainan tertele ya ki qırkerdena mıleti ya ki fıkro alternatif acbırrnayış ya ki kokvetene ya ki şarkıştene, Mıqaweley Tedbir u Ceza Diyayışê Sucê Cênosidi (İngilizki Convention on the Prevention and Punishment of the Crime of Genocide (CPPCG)) ê 1948i ra tepeya Huquqê Cezaê Şaran de yew sucê insanetino ke cezay cı bêmiada, nêkewna bêteqibiye. Çeku Cênosid Yunanki u Latinki ra yena u nê kelıma ra yena pêra: γένος (génos = „ac, kok, cıns“; be mena hirae „şar“) u Latinki caedere „kıştene, qır kerdene“.

Nışanê cênosidi oyo ke pê fêl u emelê xoyo xısusi raşteraşt (direkt) ya ki yanbeki (indirekt) "yew gruba mıliye, entike, ê nıjadi ya ki diniye xorê temamiye ra ya ki leteyê dê cı werte ra wedaro". Nê sebebi ra taê cı rê suco ke tekê xo nêno diyene, sucê sucan (İng. crime of crimes) ya ki Huquqê Cazaê Şaran de "suco tewr gıran"). No terifê Raphael Lemkinio huquqi, ilm de ki terifê çeku Cênosidio; vacime ke, Tedqiqatê Cênosidio Têverşanae de. Qerarê mısletê Mıletanê Yewbiyaeyan'ê têdine ra tepeya cezay sucê cênosidi taê heq u huquqo mıli de ki caê xo gırewt. 



Kategoriye:Terteley